Rekomendacija Tarybos sprendimas panaikinantis 2004 m. birželio 2 d. sprendimą dėl perviršinio deficito Nyderlanduose /* SEK/2005/0642 galutinis */





[pic] | EUROPOS BENDRIJŲ KOMISIJA | Briuselis, 18.5.2005 SEK(2005) 642 galutinis Rekomendacija TARYBOS SPRENDIMAS panaikinantis 2004 m. birželio 2 d. sprendimą dėl perviršinio deficito Nyderlanduose (pateikta Komisijos) AIŠKINAMASIS MEMORANDUMAS 1. ĮVADAS 2004 m. kovo 31 d. Komisija gavo oficialų Nyderlandų valdžios institucijų patvirtinimą, kad 2003 m. valdžios sektoriaus deficitas siekė 3,2 % BVP[1], todėl viršijo Sutartyje numatytą pamatinę vertę. Remdamasi šiuo įrodymu, Komisija 2004 m. balandžio 28 d. inicijavo perviršinio deficito procedūros taikymą Nyderlandams, priėmusi Sutarties 104 straipsnio 3 dalyje numatytą pranešimą. Atsižvelgusi į visus svarbius šiame pranešime išvardytus veiksnius ir į Ekonomikos ir finansų komiteto nuomonę pagal 104 straipsnio 4 dalį, Komisija 2004 m. gegužės 19 d. priėmė nuomonę (pagal 104 straipsnio 5 dalį), kurioje teigiama, kad Nyderlanduose yra perviršinis deficitas. Todėl 2004 m. birželio 2 d. Taryba priėmė sprendimą[2] pagal 104 straipsnio 6 dalį. Tuo pat metu Taryba pateikė rekomendaciją Nyderlandams pagal Sutarties 104 straipsnio 7 dalį ištaisyti esamą perviršinio valdžios sektoriaus deficito padėtį. Konkrečiai Taryba rekomendavo, kad „Nyderlandų valdžios institucijos turėtų ištaisyti esamą perviršinio deficito padėtį ne vėliau kaip iki 2005 m. pagal Tarybos reglamento (EB) Nr. 1467/97 3 straipsnio 4 dalį.“ Taryba nurodė Nyderlandų vyriausybei iki 2004 m. spalio 2 d. „imtis veiksmų dėl iš esmės struktūrinio pobūdžio korekcinių priemonių 2005 m., sudarančių ne mažiau kaip pusę procento BVP“. Taryba, teikdama rekomendacijas pataisyti perviršinį deficitą, pabrėžė, kad „biudžeto konsolidavimo priemonės turėtų užtikrinti, kad valdžios sektoriaus balansas nuolat gerėtų, taip pat pagerinti viešųjų finansų būklę bei stiprinti ekonomikos augimo potencialą.“ Be to, ji paragino Nyderlandų valdžios institucijas užtikrinti, kad „biudžeto konsolidavimas, siekiant, kad valstybės finansų būklė priartėtų prie beveik subalansuoto biudžeto ar biudžeto pertekliaus, būtų tvarus, ypač mažinanti pagal ciklą pakoreguotą biudžetą ne mažiau kaip 0,5 procentinio punkto BVP per metus po to, kai bus ištaisytas perviršinis deficitas.“ 2004 m. spalio 6 d. Komisija padarė išvadą[3], kad Nyderlandų vyriausybė ėmėsi veiksmingų priemonių iki 2004 m. spalio 2 d., apie kurias Tarybai buvo pranešta spalio 21 d.[4] 2. PERVIRšINIO DEFICITO PATAISYMAS 2004 M. Netrukus po to, kai paaiškėjo, kad 3 % BVP pamatinė vertė 2003 m. buvo viršyta užsitęsus ekonominiam nuosmukiui, Nyderlandų vyriausybė 2004 m. balandžio 16 d., siekdama pataisyti perviršinį deficitą jau 2004 m., įvedė 0,5 % BVP papildomų taupymo priemonių paketą 2004 m. Šis taupymo priemonių paketas prisidėjo prie taupymo, numatyto 2004 m. biudžete.[5] Maždaug pusę priemonių paketo sudarė struktūrinio pobūdžio priemonės, ypač įmokų padidinimas sveikatos draudimui, sveikatos sektoriaus išlaidų sumažinimas ir laipsniškas subsidijų žemos kvalifikacijos darbuotojų užimtumui panaikinimas. Kitą pusę sudarė vienkartinės priemonės, mažinusios deficitą tik 2004 m. Svarbiausios vienkartinės priemonės buvo išlaidų pagalbai vystymuisi termino atidėjimas, centrinio banko pelno apskaita ir mažesnės, nei numatytos, išlaidos investicijoms į infrastruktūrą. 2005 m. kovo mėn. pranešime pagal PDP (kuris buvo pateiktas 2005 m. vasario 28 d. ir Eurostato patvirtintas 2005 m. kovo 18 d.) buvo numatytas 2,5 % 2004 m. BVP valdžios sektoriaus deficitas (žr. 1 lentelę). 2005 m. kovo 31 d. reguliarioje peržiūrėtų valdžios sektoriaus duomenų ataskaitoje Eurostatui 2004 m. deficitas, atsižvelgiant į turimą išsamesnę informaciją apie savivaldybių finansus, buvo pakoreguotas į 2,3 %. Šis rezultatas palyginamas su numatytu 3,0 % BVP deficitu 2004 m. pagal 2005 m. biudžetą, 2004 m. lapkričio mėn. atnaujinta stabilumo programa ir 2,9 % BVP Komisijos tarnybų 2004 m. rudens prognozėje. Geresnis, nei numatyta, rezultatas, palyginti su 2005 m. biudžete prognozuotais rezultatais, yra iš dalies dėl to, kad 2004 m. pabaigoje mokestinės pajamos daugumoje svarbiausių mokesčių kategorijų buvo didesnės, nei numatyta. Pajamos dar labiau išaugo dėl didelių naftos kainų ir atitinkamai didesnių valdžios sektoriaus pajamų už gamtinių dujų pardavimą. Be to, išlaidos augo lėčiau, nei numatyta, daugiausia dėl lėtesnio bedarbio išmokų augimo, mažesnių, nei prognozuota, investicijų į infrastruktūrą ir mažesnių grynųjų įnašų į ES. Remiantis Komisijos tarnybų 2005 m. pavasario prognoze, pagal ciklą pakoreguotas deficitas sumažėjo nuo 2,0 % BVP 2003 m. iki 1,2 % BVP 2004 m. Bendroji valstybės skola padidėjo nuo 54,3 % BVP 2003 m. iki 55,2 % BVP[6] 2004 m., daugiausia dėl prastos ekonominės padėties ir žymaus nominalaus deficito. Taigi skolos santykis liko mažesnis, nei Sutartyje numatyta 60 % BVP pamatinė vertė. 1 lentelė: Biudžeto pokyčiai 2002–2004 m. (% BVP) | Rezultatas | 2002 | 2003 | 2004 | Valdžios sektoriaus balansas | -1,9 | -3,2 | -2,3 | - Bendros pajamos | 45,9 | 45,8 | 45,5 | Iš jų: einamieji mokesčiai | 12,0 | 11,2 | 11,0 | socialinės įmokos | 14,9 | 15,5 | 15,1 | - Bendros išlaidos | 47,8 | 49,0 | 48,0 | Iš jų: kolektyvinis vartojimas | 11,3 | 11,4 | 11,4 | socialiniai pervedimai | 13,3 | 14,0 | 14,0 | palūkanų išlaidos | 3,1 | 2,9 | 2,9 | bendrojo pagrindinio kapitalo formavimas | 3,6 | 3,6 | 3,5 | Pirminis balansas | 1,1 | -0,3 | 0,4 | Pm Mokesčių našta | 40,1 | 40,0 | 39,9 | Valstybės skola | 52,6 | 54,3 | 55,7 | Pm Pagal ciklą pakoreguotas balansas1 | -2,3 | -2,0 | -1,2 | Pm Pagal ciklą pakoreguotas pirminis balansas 1 | 0,8 | 0,9 | 1,7 | Pm Realus BVP1 (metinis pasikeitimas %) | 0,6 | -0,9 | 1,3 | Palūkanų išlaidos, bendros išlaidos ir balansas, įskaitant apsikeitimo sandorius pagal apibrėžimus perviršinio deficito procedūroje. 1 Komisijos tarnybų 2005 m. pavasario ekonominė prognozė. Šaltinis: Komisijos tarnybos. | 3. BIUDžETO PERSPEKTYVOS 2005 M. IR 2006 M. 2005 m. biudžetas buvo pateiktas Parlamentui 2004 m. rugsėjo 21 d. ir netrukus, padarius keletą nežymių pakeitimų, patvirtintas. Jame numatytos tolesnės deficito mažinimo priemonės 2005 m., kaip antai sveikatos sektoriaus išlaidų sumažinimas, pajamų mokesčio normų padidinimas, ribojamas bedarbio išmokų mokėjimas ir didesnės įmokos nedarbo draudimui. Priemonės, kurios numatomos 2005 m. biudžete (įskaitant struktūrines priemones 2004 m. balandžio 16 d. priemonių pakete), padeda sumažinti deficitą puse procentinio punkto BVP 2005 m. Apskritai dauguma korekcinių priemonių yra struktūrinio pobūdžio. Remiantis Komisijos tarnybų 2005 m. pavasario prognoze, 2005 m. numatomas 2,0 % BVP (2 lentelė) valdžios sektoriaus deficitas. Paskutiniame (2005 m. kovo mėn.) pranešime pagal PDP buvo siekiama 2,1 % deficito[7]. Realus BVP augimas turėtų nežymiai sumažėti nuo 1,4 % 2004 m. iki 1,0 % 2005 m. Vis dėlto ketvirčio prognozėje numatomas laipsniškas atsigavimas metų bėgyje, sąlygosiantis didesnes mokestines pajamas – pirmiausia dėl didesnio bendrovių ir savarankiškai dirbančių asmenų pelno. Be to, prognozuojama, kad pajamos iš gamtinių dujų pardavimų padidins pajamas ir 2005 m. Prognozuojama, kad išlaidų santykis 2005 m. nežymiai sumažės. Susilpnintas valdžios sektoriaus išlaidų augimas atspindi taupymo priemonių poveikį ir nulinį pagal sutartis dirbančių valstybės tarnautojų darbo užmokesčio ir socialinio draudimo įmokų padidėjimą. Komisijos tarnybų 2005 m. pavasario prognozėje numatomas realus BVP augimo padidėjimas iki 2,0 % 2006 m., o tai sąlygotų pajamų augimą dėl numatomo ekonomikos pakilimo. Vis dėlto, remiantis dabartinės politikos prielaidomis, nominalus deficitas sumažėtų tik nuo 2,0 % BVP 2005 m. iki 1,6 % BVP, nes taupymą tokiose srityse kaip antai socialinė apsauga, subsidijos ir viešojo sektoriaus darbo užmokestis lydėtų padidėjusios išlaidos transportui, saugumui, žinių ekonomikai ir kompensacijoms, kurios sumažintų sveikatos draudimo reformos poveikį namų ūkių pajamoms. Pagal ciklą pakoreguotas deficitas turėtų žymiai sumažėti 2005 m. ir sudaryti 0,4 % BVP dėl vykstančio biudžeto konsolidavimo. Tai reikštų deficito sumažėjimą 0,8 % BVP antrus metus iš eilės, o tai yra daugiau, nei minimalus metinis 0,5 % BVP deficito sumažinimas, kurio reikalauja Taryba taisant perviršinį deficitą. Taigi, atsižvelgiant į pagal ciklą pakoreguotą deficitą, Nyderlandų biudžetas jau 2005 m. būtų artimas subalansuotam. Remiantis dabartine politika, Komisijos tarnybų pavasario prognozėje numatoma, kad pagal ciklą pakoreguotas balansas ir toliau gerės, o 2006 m. pasieks pusiausvyrą. Didelis nominalaus ir pagal ciklą pakoreguoto deficito skirtumas atspindi užsitęsusį ekonominį nuosmukį ir numatomą laipsnišką atsigavimą. Realus BVP augimas 2001 m. sumažėjo iki mažesnio, nei potencialaus augimo tempo, ir numatoma, kad jis pasieks potencialią ribą tik 2006 m. Taigi neigiamas gamybos apimties atotrūkis padidės nuo 1,9 % BVP 2003 m. iki maždaug 2,5 % BVP 2005 m. ir 2006 m. Remiantis 2005 m. kovo mėn. pranešimu pagal PDP, valdžios sektoriaus skola 2005 m. išaugs iki 57,4 % BVP – šis rodiklis beveik sutampa su 57,6 % BVP skolos santykiu, numatytu Komisijos tarnybų 2005 m. pavasario prognozėje. Įtaką minėtam rodikliui šiais metais padarys dujų transportavimo infrastruktūros pirkimas – 0,6 % BVP apimties ūkinė operacija. Remiantis Komisijos tarnybų pavasario prognoze, pagal dabartinės politikos prielaidas skolos santykis 2006 m. nežymiai padidės iki 57,9 % BVP. Vis dėlto, skolos santykis bus mažesnis, nei 60 % BVP pamatinė vertė. 2 lentelė: Valdžios sektoriaus finansų prognozės (% BVP) | 2004 | 2005 | 2006 | SP | Kom. | SP | Kom. (1) | Valdžios sektoriaus balansas | -2,5 | -2,6 | -2,1 | -2,1 | -1,6 | - Bendros pajamos | 45,5 | 44,9 | 45,8 | 44,6 | 47,6 | Iš jų: einamieji mokesčiai | 11,0 | 24,8 | 11,1 | 24,7 | 11,2 | socialinės įmokos | 15,1 | 13,9 | 15,0 | 13,9 | 16,9 | - Bendros išlaidos | 48,0 | 47,5 | 47,9 | 46,7 | 49,3 | Iš kurių: - kolektyvinis vartojimas | 11,4 | 17,5 | 11,4 | 17,2 | 11,4 | - palūkanų išlaidos | 2,9 | 2,9 | 2,9 | 2,8 | 2,8 | - bendrojo pagrindinio kapitalo formavimas | 3,5 | 3,1 | 3,5 | 3,1 | 3,4 | Pirminis balansas | 0,4 | 0,3 | 0,8 | 0,7 | 1,2 | Valstybės skola | 55,7 | 58,1 | 57,6 | 58,6 | 57,9 | Pm Pagal ciklą pakoreguotas balansas | -1,2 | -1,2 | -0,4 | -1,3 | 0,0 | Pm Pagal ciklą pakoreguotas pirminis balansas | 1,7 | 0,3 | 2,5 | 0,7 | 2,9 | Pm Realus BVP (metinis pasikeitimas %) | 1,3 | 0,75 | 1,0 | 1,5 | 2,0 | Šaltiniai: 2005 m. kovo mėn. pranešimas pagal PDP 2004 m., 2004 m. lapkričio mėn. atnaujinta stabilumo programa (SP), 2004 m. nacionalinės sąskaitos ir Komisijos tarnybų 2005 m. pavasario prognozė (Kom). Pagal ciklą pakoreguotas balansas SP Komisijos tarnybų apskaičiuotas remiantis programoje pateiktais duomenimis (skirtumas su Kom. dėl skirtingų makroekonominių scenarijų). Po 2005 m. kovo mėn. pranešimo pagal PDP, Nyderlandų statistikos tarnyba paskelbė ir pateikė Eurostatui atnaujintą (mažesnį) 2004 m. 2,3 % BVP deficitą (žr. 1 lentelę). (1) Remiantis dabartine politika. | 4. IšVADOS Nyderlandų valdžios institucijos laikėsi 2004 m. birželio 2 d. Tarybos rekomendacijos pagal 104 straipsnio 7 dalį. Konkrečiai jos laikėsi rekomendacijos ištaisyti esamą perviršinio deficito padėtį ne vėliau kaip iki 2005 m. pagal Reglamento (EB) Nr. 1467/97 3 straipsnio 4 dalį. Faktiškai jos sumažino deficitą iki 2,3 % BVP, t. y. gerokai žemiau 3 % ribos, jau 2004 m. Remiantis Komisijos tarnybų 2005 m. pavasario prognoze, pagal dabartinę politiką numatoma, kad dėl 2005 m. biudžete numatytų finansinių apribojimų 2005 m. deficitas sumažės iki 2,0 % BVP, o 2006 m. dar labiau sumažės iki 1,6 % BVP. Tai rodo, kad biudžeto deficito pataisymo priemonių poveikis yra ilgalaikis. Pagal ciklą pakoreguotas balansas 2004 m. pagerėjo net 0,8 % BVP iki 1,2 % BVP. Numatoma, kad 2005 m. deficitas sumažės dar 0,8 % BVP ir priartės prie beveik subalansuoto biudžeto, tokia padėtis turėtų išlikti ir 2006 m. Galiausiai, remiantis 2005 m. kovo mėn. pranešimu pagal PDP, skolos santykis 2004 m. siekė 55,2 % BVP, o 2003 m. 54,3 % BVP; remiantis 2005 m. pavasario prognoze, skolos santykis liks mažesnis, nei 60 % BVP 2005 m. ir 2006 m. Taigi, atlikus bendrą įvertinimą, yra aišku, kad Nyderlandų valdžios institucijos visiškai ištaisė esamą perviršinio deficito padėtį jau 2004 m. pagal 2004 m. birželio 2 d. Tarybos rekomendaciją. Todėl Komisija rekomenduoja Tarybai panaikinti sprendimą dėl perviršinio deficito Nyderlanduose. Rekomendacija TARYBOS SPRENDIMAS panaikinantis 2004 m. birželio 2 d. sprendimą dėl perviršinio deficito Nyderlanduose EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 104 straipsnio 12 dalį, atsižvelgdama į Komisijos rekomendaciją, (1) 2004 m. birželio 2 d. Tarybos sprendimu 2005/136/EB[8] Komisijai rekomendavus pagal Sutarties 104 straipsnio 6 dalį Nyderlanduose buvo nustatytas perviršinis deficitas. (2) Pagal Sutarties 104 straipsnio 7 dalį Taryba pateikė Nyderlandams rekomendaciją, kaip ištaisyti esamą perviršinio deficito padėtį[9]. Šioje rekomendacijoje, siejamoje su 1997 m. liepos 7 d. Tarybos reglamento (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo[10] 3 straipsnio 4 dalimi, yra nurodytas terminas pataisyti perviršinį deficitą ne vėliau kaip iki 2005 m. (3) Pagal Sutarties 104 straipsnio 12 dalį Tarybos sprendimas dėl perviršinio deficito yra panaikinamas, kai perviršinis deficitas valstybėje narėje, Tarybos manymu, yra pataisytas. (4) Sąvokos „valdžios sektoriaus“ ir „deficitas“ yra apibrėžiamos Protokole dėl perviršinio deficito procedūros, remiantis Europos integruotų ekonominių sąskaitų sistema (ESS), antruoju leidimu. Duomenis apie perviršinio deficito procedūrą pateikė Komisija. (5) Remiantis Komisijos pateiktais duomenimis, gautais Nyderlandams iki 2005 m. kovo 1 d. pateikus duomenis pagal 1993 m. lapkričio 22 d. Tarybos reglamentą (EB) Nr. 3605/93 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo[11] su pakeitimais, padarytais Tarybos reglamentu (EB) Nr. 475/2000[12], vėlesne atnaujinta valdžios sektoriaus duomenų ataskaita Eurostatui 2005 m. kovo 31 d. ir Komisijos tarnybų 2005 m. pavasario prognoze, galima daryti tokias išvadas: - 2004 m. valdžios sektoriaus deficitas, palyginti su 3,2 % BVP 2003 m., sudarė 2,3 % BVP. 2004 m. rezultatas atitinka Tarybos rekomendaciją pagal 104 straipsnio 7 dalį, ypač dėl valdžios sektoriaus deficito sumažinimo žemiau 3 % BVP pamatinės vertės ne vėliau kaip iki 2005 m. 2004 m. biudžetas buvo koreguojamas taikant svarbias taupymo priemones, iš dalies numatytas 2004 m. biudžete, o iš dalies priimtas 2004 m. balandžio 16 d. su papildomu konsolidavimo paketu. Be to, mažesnį deficitą lėmė ir didesnės, nei tikėtasi, mokestinės pajamos ir papildomos pajamos iš gamtinių dujų pardavimo dėl didelių naftos kainų. - Taikytomis biudžetinėmis priemonėmis siekiama užtikrinti ilgalaikį valdžios sektoriaus balanso pagerėjimą. Komisijos tarnybų 2005 m. pavasario prognozėje 2005 m. numatomas tolesnis valdžios sektoriaus deficito sumažėjimas iki 2,0 % BVP, daugiausia dėl 0,5 % BVP apimties taupymo priemonių, ypač struktūrinio pobūdžio. Šis rodiklis atitinka oficialų tikslą sumažinti deficitą iki 2,1 % BVP. Komisijos tarnybų 2005 m. pavasario prognozėje 2006 m., remiantis dabartine politika, numatomas tolesnis deficito sumažėjimas 1,6 % BVP, o tai rodo ilgalaikį biudžeto deficito pataisymo poveikį. - Biudžeto konsolidavimą sustiprins pagal ciklą pakoreguoto deficito sumažinimas. Po to, kai bus pataisytas perviršinis deficitas, pagal ciklą pakoreguotas deficitas turėtų priartėti prie beveik subalansuoto biudžeto. 2004 m. pagal ciklą pakoreguotas deficitas, palyginti su 2,0 % BVP 2003 m., žymiai sumažėjo iki 1,2 % BVP. Komisijos tarnybų 2005 m. pavasario prognozėje 2005 m. numatomas tolesnis pagal ciklą pakoreguoto deficito sumažinimas 0,8 % BVP, iki 0,4 % BVP, o tai yra priartėjimas prie subalansuoto biudžeto. 2006 m. prognozuojamas 0,0 % BVP deficitas. - Pagal 2005 m. kovo mėn. pranešimą pagal PDP, 2004 m. valdžios sektoriaus skolos santykis buvo mažesnis nei 60 % BVP pamatinė vertė. Remiantis Komisijos tarnybų 2004 m. pavasario prognoze, ši riba neturėtų būti viršyta 2005 m. ir 2006 m. (6) Todėl Sprendimas 2005/136/EB turėtų būti panaikintas. PRIĖMĖ ŠĮ SPRENDIMĄ: 1 straipsnis Atlikus bendrą įvertinimą, galima daryti išvadą, kad Nyderlandai visiškai ištaisė esamą perviršinio deficito padėtį 2004 m. pagal 2004 m. birželio 2 d. Nyderlandams pateiktą rekomendaciją pagal Sutarties 104 straipsnio 7 dalį. 2 straipsnis Sprendimas 2005/136/EB yra panaikinamas. 3 straipsnis Šis sprendimas yra skirtas Nyderlandų Karalystei. Priimta Briuselyje, Tarybos vardu Pirmininkas [1] 2004 m. kovo 1 d. nurodyti duomenys apie 2,98 % BVP deficitą buvo padidinti. Taip atsitiko pirmiausia dėl didesnio, nei numatyta, deficito savivaldybėse, iš kurių anksčiau nebuvo preliminarių visų 2003 m. duomenų. [2] Tarybos sprendimas 2005/136/EB, paskelbtas OL L 47, 2005 2 18, p. 26. [3] http://europa.eu.int/comm/economy_finance/about/activities/sgp/edp/comm_inf_note_en.pdf [4] Europos Sąjungos Taryba, 2004 m. spalio 21 d. pranešimas spaudai 13017/04 (Spauda 284). [5] 2004 m. biudžete buvo siekiama 2,3 % BVP deficito remiantis 2003 m. vasaros prognozėmis, kurios greitai pasirodė pasenusios, nes ekonomikos augimas buvo mažesnis, nei numatyta, o biudžeto rodikliai pateikus 2004 m. biudžetą pasirodė esantys blogesni, nei numatyta. [6] Šis rodiklis 2005 m. kovo 31 d. atnaujinus nacionalinių sąskaitų duomenis buvo sumažintas, palyginti su 2005 m. vasario 28 d. paskelbtu 55,7 % BVP skolos santykiniu dydžiu. [7] Šiek tiek mažesnis, nei numatyta Komisijos tarnybų pavasario prognozėje, deficitas 2004 m. galėtų turėti teigiamą poveikį 2005 m. Vis dėlto, remiantis dabartine informacija, yra neaišku, ar savivaldybių finansinės situacijos pagerėjimas 2004 m. turės teigiamą struktūrinį poveikį taip pat ir vėlesniais metais. [8] 2004 m. birželio 2 d. Tarybos sprendimas, paskelbtas OL L 47, 2005 2 18, p. 26. [9] 2004 m. birželio 2 d. Tarybos rekomendacija. [10] OL L 209, 1997 8 2, p. 6. [11] OL L 332, 1993 12 31, p. 7. Reglamentas su paskutiniais pakeitimais, padarytais Komisijos reglamentu (EB) Nr. 351/2002 (OL L 55, 2002 2 26, p. 23). [12] OL L 58, 2000 3 3, p. 1.